Flyvestation Aalborg afholder sammen Flådestation Korsør fra den 22. september til den 3. oktober den største øvelse for specialstyrker nogensinde på dansk grund. Der vil i den kommende tid være øvelser og missioner på militært og civilt terræn rundt i Danmark og i særdeleshed Nordjylland. - Det er meget realistisk. Dem, som er ude og lave øvelserne, vil opleve det som meget realistisk, siger Mikael Andersen, der er chef for Uddannelelsessektionen i Danske Division, til TV2/Nord. Gidseltagninger og angreb på oprørsledere er noget af det, som blandt andet det danske Jægerkorps skal træne det næste st ykke tid. Jægerne har normalt base ved Flyvestation Aalborg, og her kommer de det næste stykke tid til at træne sammen med specialstyrker fra syv forskellige lande. - Der er elementer fra hele Forsvaret, som bidrager. Vi skal kunne takle samme sprog og kende hinandens procedure og evne til performe. Så det er meget vigtigt med sådan en øvelse, siger chef for Jægerkorpset, Claus Wammen, til TV2/Nord. Øvelserne rundt omkring kommer til at være vidt forskellige. Tyske specialstyrker skal blandt andet befri gidsler fra Børglum Kloster. Inspirationen til de forskellige missioner kommer af, hvad der sker ude i verden lige nu - eksempelvis udviklingen omkring Islamisk Stat. Da der også vil være øvelser og missioner på civilt terræn, vil man kunne komme til at opleve nattestøj, meget luftfart, eksplosioner og skyderier.

Referat:
I de kommende uger danner Nordjylland rammen om den største øvelse for specialstyrker nogensinde.